लवलेश के पिता बोले- जेल गया, तभी त्याग दिया था; सनी-अरुण को गांववालों ने बचपन से नहीं देखा
Uttar Pradesh Mafia-Politician Atiq Ahmed Ashraf Ahmed Murder Case - Follow Atiq Ahmed Killers Firing Photos, Video And Latest News On Dainik Bhaskar. शूटर लवलेश तिवारी बांदा का रहने वाला है, सनी सिंह हमीरपुर और अरुण कासगंज का निवासी है। हत्या के अगले दिन रविवार को लवलेश के पिता बोले कि थप्पड़ मारने के केस में जब बेटा, जेल गया, तभी से उसे त्याग दिया
प्रयागराज में शनिवार रात 10:35 बजे अतीक अहमद और उसके भाई अशरफ की मीडिया के सामने हत्या कर दी गई। गोली मारने वाले 3 शूटर्स मीडियाकर्मी बनकर ही आए थे। हत्या के तुरंत बाद तीनों ने सरेंडर कर दिया।
शूटर लवलेश तिवारी बांदा का रहने वाला है, सनी सिंह हमीरपुर और अरुण कासगंज का निवासी है। हत्या के अगले दिन रविवार को लवलेश के पिता बोले कि थप्पड़ मारने के केस में जब बेटा, जेल गया, तभी से उसे त्याग दिया। उधर, सनी और अरुण को तो उनके गांववालों ने बचपन से ही नहीं देखा।
मीडियाकर्मी बनकर आए और गोलियां दागने लगे, 2 तस्वीरें...
3 शूटर्स पर परिवार और गांववाले...
1. लवलेश को पिता ने त्याग दिया, मां बोलीं- वो हनुमान भक्त
लवलेश के पिता बोले, "हमें जानकारी नहीं है और ना हमारा इससे कोई लेना-देना है। 5-6 दिन पहले आया था। उसका घर से कोई लेनादेना नहीं था। सालों से बोलचाल बंद है। थप्पड़ मारने के केस में जेल गया था, तब से बातचीत बंद है। नशा करता है। हमने उसे त्याग दिया है।"
मां ने कहा, "वो संकटमोचन का बड़ा भक्त था, बिना दर्शन किए चाय भी नहीं पीता था। गाता-बजाता भी था, मेरे साथ मंडली में भी जाया करता था। पता नहीं नसीब में क्या था। एक हफ्ते पहले घर से निकला था। जब से गया है, तब से कोई बातचीत नहीं हुई।"
2. सनी का भाई बोला- वह बचपन में ही घर छोड़कर भाग गया
अतीक-अशरफ को गोली मारने वालों में दूसरा शूटर सनी सिंह है। वह हमीरपुर का रहने वाला है। उसके भाई पिंटू सिंह ने बताया, "हम लोग 3 भाई थे, जिसमें से एक की मृत्यु हो गई। सनी के ऊपर पहले से भी कई मामले दर्ज हैं। वह कुछ नहीं करता था। हम उससे अलग रहते हैं। वह बचपन में ही घर छोड़कर भाग गया था।"
3. अरुण के गांववाले बोले- उसे बचपन में ही देखा था
अरुण कासगंज का रहने वाला है। उसके गांववालों ने बताया, "20 साल पहले अरुण के मां-बाप की मौत हो गई थी। उसके 2 भाई और हैं, जो दिल्ली में काम करते हैं। उसे हमने बचपन में देखा था, उसके बाद गांव में उसे हमने कभी नहीं देखा।"
अतीक-अशरफ मर्डर से जुड़ी ये खबरें भी पढ़िए...
1. देर रात अतीक-अशरफ की हत्या, 3 आरोपियों का सरेंडर:उसी शाम यूपी STF ने नासिक में छापा मारा, एक संदिग्ध हिरासत में
माफिया अतीक और उसके भाई अशरफ की शनिवार रात प्रयागराज में हत्या कर दी गई। पुलिस दोनों को मेडिकल टेस्ट के लिए अस्पताल ले जा रही थी। पत्रकार साथ-साथ चलते हुए अतीक और अशरफ से सवाल कर रहे थे। इसी बीच तीन हमलावर पुलिस का सुरक्षा घेरा तोड़ते हुए आए और अतीक के सिर में गोली मार दी, फिर अशरफ पर फायरिंग की। दोनों की मौके पर ही मौत हो गई। (पूरी खबर पढ़ने के लिए यहां क्लिक करें...)
2. अतीक के आखिरी शब्द...नहीं ले गए तो नहीं गए:तभी कनपटी पर गोली लगी और अगले 10 सेकेंड में अतीक भाई अशरफ समेत मारा गया
माफिया अतीक अहमद और उसके भाई अशरफ की शनिवार देर रात को हत्या कर दी गई। अतीक-अशरफ को मेडिकल जांच के लिए कॉल्विन अस्पताल ले जाया रहा था। पत्रकार साथ-साथ चलते हुए दोनों से सवाल कर रहे थे। जब अतीक से पूछा गया कि बेटे असद के अंतिम संस्कार आपको नहीं ले जाया गया। आपका क्या कहना है? इस पर अतीक ने कहा, 'नहीं ले गए तो नहीं गए।' यही उसके आखिरी शब्द थे। (पूरी खबर पढ़ने के लिए यहां क्लिक करें...)
3. जब अतीक ने जेलर को मारा थप्पड़, बनवाया स्पेशल चबूतरा: अफसर से कहा था- बात से पहले गोली चलेगी
प्रयागराज की नैनी जेल, देवरिया जेल और बरेली जेल में अतीक की दहशत के कई किस्से हैं। एक वक्त वो भी था, जब 2017 में अतीक ने नैनी जेल में सबके सामने जेलर को थप्पड़ मार दिया था। (पूरी खबर पढ़ने के लिए यहां क्लिक करें...) 